
DI SSE RTATIO  INAUGURALIS 

DE 

SYMPATHIA  IN  GENERE. 

CAPUT  PRIMUM. 

Organa  omnia  et  textus  varii ,  corpus  humanum  constituentia  , 
tanto  conjunguntur  vinculo,  tam  mire  consentiunt,  ut  mutuo  qui¬ 
dem  actionum  concursu  partes  nostra  variee  quasi  pacto  foedere 
socias  operas  invicem  commodare  semper  nobis  videantur.  Sic  con¬ 
cordissimo  nisu  totum  efformatur  perfectum.  Res  sit  in  exemplo  : 
sublimiori  corporis  parti  impositum,  Encephalon  totam  regit  machi¬ 
nam,  motibus  omnibus  nostris  imperat,  cor,  sua  vice ,  in  cerebrum 
reagens  ,  in  remotissimas  corporis  partes  fluidum  propulsat,  vitam 
et  sanitatem  late  dispertiens  ;  ea  tamen  conditione  ut  sanguini 
calorem  vivificantem  et  dotes  novas  ex  atmosphera  impertiant  vis¬ 
cera  duo,  pulmones  dicta.  Quamvis  organa  ea,  triumviratum  Immor¬ 
talis  Bichati  efformantia,  functionibus  quam  maxime  natura  variis, 
si  seorsim  animadvertantur,  fungantur;  nullum  tamen  ab  aliis  se¬ 
jungi  potest,  quin  subito  collabentes  pereamus.  Apparatus  varii  alias 
in  corpore  humano  non  minoris  momenti  actiones  pro  physiologo 


peragunt.  Praeterea,  respectu  habito  ad  vitam  externam,  sensuum 
ope  corpora  inspiciuntur  circumdata.  Sic  V.  C.  bulbi  ocularis  ope, 
homo  et  animantia  varia  cum  rebus  universis  in  amplissimum  po¬ 
nuntur  commercium ,  ut  adeo  coelestia  pariter  ac  terrestria  corpora 
intueri  et  cognoscere  valeant.  Sensuum  igitur  ope,  ea  vel  appeti- 
timus  vel  fugimus  prout  nobis  vel  arrideant  vel  ab  iis  abhorreamus. 
Nos  igitur  circumfuses  consentientes,  consentimur  nobismet  ipsis: 
ubicumque  ergo,  et  quidem  in  variis  naturse  regnis,  mirandam  con¬ 
spicimus  harmoniam  (i). 

Quodvis  organon  suas  functiones  implet.  Sunt  tamen  quaedam , 
ut  cerebrum,  cor  et  pulmones,  in  varios  apparatus  majorem,  fre- 
quentiorem  et  magis  manifestam  quam  in  reliquos  machinae  hu¬ 
manae  apparatus  aut  organa ,  actionem  peragentia.  Exinde ,  parte 
una  in  aliam  agente  in  statu  pathologico ,  nascuntur  symptomata 
sympathica  eo  magis  manifesta  et  quidem  magis  a  medico  me¬ 
tuenda,  quo  organon  primitus  laesum  majoris  momenti  functiones 
in  ceconomia  adimpleat.  Quidquid  sit,  tum  actiones  omnes  laete  ac 
floride  perficiuntur ,  tum  vero  patiuntur  simul  viscera  varia ,  textus, 
apparatus  varii,  qui,  stante  sanitate,  imperio  ac  potestati  alius  vis¬ 
ceris  ,  organi  apparatusve  proxime  subjici  non  videbantur.  Hinc  sym¬ 
pathiam  seu  partium  concursum  plures  auctores  medici  acceperunt 
bifariam  :  nempe ,  ut  concursum  aliquem  plurimarum  partium  ad 
hanc  illamve  actionem  perficiendam  conspirantium;  vel  ut  quam- 


(i)  Vide.  Opera.  BufFonii,  Script.  franco-galli  Bernardin  de  Saint -Pierre  3 
Blumenbachiij  Linnseij  PbysioL  Rielierand ,  etc. 

dam  partium  compassionem  aut  condolentium,  qua  fiat,  ut,  una  male 
affecta ,  pars  alia  et  diversa  simili  vel  diverso  tristi  tamen  sensu  con¬ 
doleat  (i).  Sic  Bausner  ait  :  «  Consensum  esse  partium  humani 
»  corporis  earumque  actionum  et  passionum  convenientiam  seu 
»  harmoniam  :  quse  fit  vel  naturalis  vel  prseternaturalis  :  illa  spec- 
»  tatur  in  partium  actione  et  usu,  haec  vero  in  morbis  seu  consti- 
»  tutione  quse  est  praeter  naturam  (2).  » 

In  priori  casu,  nos  solam  organorum  synergiam  (m,  fyyav)  inve¬ 
nientes,  lectorem  ad  varios  physiologiae  tractatus  reducentes,  de  par¬ 
tium  consensu  in  statu  sano  non  loquemur.  Dissertatio  nostra  ea 
tantum  competit  quae  locum  habent  quum  partes  variae  sympa¬ 
thico  moto  afficiuntur,  quum  simul  patiuntur  (<^v,  n«5^),  simulque 
condolent.  Eamdern  ,  quoad  sympathiam  ,  habuerunt  sententiam 
scriptores  antiqui.  Ab  Hippocrate,  non  nisi  de  vehementibus  turbis, 
quae,  affecta  aliqua  parte,  in  alia  suboriuntur,  dicitur,  rem  expli¬ 
cante  Galeno.  (3)  Aretceus  quoque  semper  de  vehementiori  affectu 
intellexisse  videtur.  (4)  Quoad  Paracelsum  et  Helmontium ,  vocem 
sympathiam  ad  therapiam  insuper  detulerunt  :  exinde  auctores  hi 
de  remediis  sympathicis  in  operibus  suis  continuo  loquuntur,  quasi 
remedia  illa  miranda  vi  in  oeconomiam  agerent.  (5)  Horum  aucto- 


(1)  Vide.  Galenum,  Medendi  Method.,  cap.  5,  fol.  10.  Basileee,  1661.  —  Rega, 
Tractat,  de  Sympath.,  fol.  1,  edit.  Francofurti  et  Lipsiae,  1762. 

(2)  Tractat,  de  Consensu  partium,  fol.  3. 

(3)  Vide.  Foesium,  vEconomia  Hippocratica ,  voce 

(4)  Opp.  Edit,  a  Boerhavio  curata.  Leid.  1732,  pag.  22,  20,  54  ,  56. 

(5)  Helmontius,  Opp.  omnia.  Francofurti,  1707,  part.  1,  pag.  5y 9, 


rum  commenta  parum  immutavit  Schola  Stahliana  et  horum  me¬ 
dicaminum  usum  strictioribus  constrixit  vinculis  (i),  hodie  plerique 
scriptores  sympathiam  dicunt :  consensum  ,  conspirationem  ,  com¬ 
mercium  variarum  partium  corpus  humanum  constituentium ,  sive 
consensus  ille  in  statu  sano  ,  sive  haec  compassio  in  statu  patholo¬ 
gico  locum  habeat.  Nos,  ut  jam  antea  diximus,  voce  sympathia, 
stante  morbo,  tantum  utimur.  Praeterea  si  lector  quaedam  de  sym¬ 
pathiis  metaphysice  requirit,  immortalem  Cahanis  perlegat,  me¬ 
liora  discet  quam  nos  conscribere  possemus ,  si  a  meta  nobis  pro¬ 
posita  discedere  in  animo  foret  (2). 

Antequam  ulterius  progrediamur,  necessario  requiritur  ut  gene¬ 
ralem  sympathiae  definitionem  proferre  conemur ;  quandoquidem 
in  omni  disputationis  genere  optime  exordium  fit  a  definiendo  id, 
de  quo  agitur.  Antea  tamen  paulo  altius  incipere  opus.  Si  pars 
aliqua  dolet  eodem  momento  quo  organon  aliud  aegre  afficitur , 
num  affectio,  quae  primitus  videtur  secundaria,  fortuita  non  existat, 
id  est,  si  causa  diversa,  plus  minusve  manifesta,  unam  vel  alteram 
affectionem  morbidam  non  produxerit,  attendendum  est.  Haec  pro 
praxi  necessaria.  Praeterea  non  admittimus  sympathiam  quando 
secundaria  explicari  potest  actio  actione  mechanica  alicujus  organi 
in  aliud  organon  ;  2.0  quum  phaenomena  pathologica  dilucidari  pos¬ 
sunt  absorptione  perversa  ;  3.°  quando  secundarii  morbi  causae  ra- 

(1)  Junkeri,  Conspect.  therap. ,  pag.  4. 

(2)  Cabanis,  Rapports  du  Physique  et  du  Moral.  Tom.  11,  io.e  Memoire  5  et 
peis,  des  Sympathies  considerees  dans  les  diff.  appar.  d’organes.  Paris,  1825  ? 
introductione 


tio  reddi  potest  propagatione  directa  inter  partes  duas  sive  conti¬ 
nuas  sive  contiguas.  Sed  illic  sympathico  modo  patiuntur  organa 
duo,  aut  numero  majora,  quum  partes  intermedise  illaesae  et  ideo 
sanae  remanent.  Sequentem  igitur  definitionem  proponimus  : 

Sympathia  est  aiicujus  organi  in  aliud  organon  reactio  manifesta 
et  peculiaris  sed  morbosa ,  quoe  reactio  nec  causce  directce ,  nec  pro¬ 
pagationi  per  continuitatem  aut  contiguitatem  ,  nec  casui  fortuito  ; 
sed  nexui  ignoto  quoad  ejus  essentiam  inter  organa  obvio  adscri- 
benda  est  (i). 


CAPUT  SECUNDUM 

De  Sympathice  causa . 

Veteres  sympathiarum  theoriae  nec  operam  .nec  studium  dare 
potuerunt.  Observabant  facta,  quorum  explicationem  et  causae  ra¬ 
tionem  derelinquebant ,  anatomiam  et  mutuam  organorum  actio¬ 
nem  ignorantes.  Nobis  lorsitan  objicietur  Hippocrates .  Jam  enim 
ab  antiquissimis  temporibus  notam  luisse  sympathiam  testes  habe¬ 
mus  ,  divum  Senem  (2) ,  Galenum  (3) ,  Celsum ,  qui  sua  omnia  ex 


(1)  Rem  profecto  facilius  explicavit  Baylius  quum  ait  :  Sympathia  est  com¬ 
passio  partium  corporis  inter  se  affectu  simili  vel  diverso  a  parte  primaria  af¬ 
fecta  parti  compatienti  communicato  quavis  ralione. 

(2)  Dicit  Hippocfrates  :  Confluxio  una ,  conspiratio  una ,  consentientia  omnia. 
Vide  lib.  de  aliment.,  §  4,  fol.  5g5 ,  edit,  vander  Linden. 

(3)  Vide  classe  4,  lib.  de  Locis  affectis,  fol.  36.  Basileae,  1861,  in-folio» 

Hippocrate  compilasse  videtur  (i),  et  multos  alios,  quibus  omnibus, 
uti  ex  illorum  scriptis  patet,  partium  in  statu  sano  atque  morboso 
consensus  ignotus  non  fuit ;  sed  respondebimus  *.  vir  ille  immor¬ 
talis,  Hippocrates,  antiquitatis  illud  illustre  decus ,  non  fuit  physio¬ 
logiis,  ergo  nihil  de  sympathiarum  theoria  conscribere  potuit.  Si 
viro  illo  prcestantissimo  tanta,  tot  saeculis  elapsis,  laus  merita  re¬ 
mansit,  causa  est  quod  summo  atque  rarissimo  praeditus  ingenio, 
naturam  longa  iterum  iterumque  inspexerit  observatione.  Similis 
est,  ut  ita  dicam,  divus  Senex  Homero  divo  qui  et  Illiadem  et  Odys¬ 
seam  conscripsit,  antequam  ab  aliis  poematis  epici  regulae  in  lucem 
fuerant  editae.  Attamen  saepius  erravit  celeberrimus  medicorum 
princeps  ;  quod  quidem  probat  nos  raro  derelinquere  posse  phy¬ 
siologiae  viam  ,  nisi  merito  timere  queamus  ,  ne  a  veritatis  tramite 
recedentes,  metam  propositam  non  attingamus. 

Quum  anatomiae  studium  incubuere  auctores  medici  ,  quaedam 
physiologiae  leges  sensim  sensimque  innotuerunt.  Encephali  et  nervo¬ 
rum  descriptioni  adjungere  conati  sunt  horum  organorum  actionem, 
et  sympathiae  causam  delegerunt.  Sed  saepius  ducti  opinionibus  male 
et  infauste  stabilitis  ,  hypot.heses  plus  minusve  speciosas  veritatis 
loco  proposuerunt.  Sic  auctores  varii  communicationes  sympathi¬ 
cas  tribuerunt  productioni  membranarum  cerebri  quas  in  omnes 
corporis  partes  extendi  opinabantur.  Baglivus  ,  v.  g.  in  tractatu  de 
Jibra  motrice  hancce  stabilivit  continuationem  ;  sustinet  plerasque 
partes  saltem  sensiles ,  nil  aliud  esse  quam  durae  meningis  fibra- 

(i)  De  Sympath.  Iract.,  pag.  28.  Francofurti  et  Lipsise,  1762. 

rumque  medullarium  cerebri  productiones,  et  continuationem.  Inde 
concipit  partes  inter  sese  consentire,  eo  quod  solidum  irritatum  et 
oscillans  oscillationes  suas  momento  temporis  propaget  ad  remota 
et  vicina  loca ;  quibus  per  continuam  suarum  fibrarum  seriem  con- 
nectitur.  Sed  illa  assertio,  in  qua  leges  mechanicae  primas  agunt  par¬ 
tes,  tam  physiologiae  quam  rationi  tantum  adversabatur  ut  diu  teneri 
non  potuerit,  (i)  Noster  H.  J.  Rega,  pristinae  Lovaniensis  academiae 
decus ,  invenisse  rationem  ,  ad  sympathiam  exponendam ,  eodem 
fere  modo  credidit  :  partium  consensum  explicare  conatus  est  mu¬ 
tuis  oscillationibus  a  membranis  nervosis  perceptis.  Quid  diceremus 
de  opinione  Galeni  ?  Vir  ille  coeteroquin  celeberrimus  phaenomeno¬ 
rum  sympathicorum  causam  anastomosi  vasorum  sanguiferorum 
adscripsit ;  quasi  connexus  vasculares  mammarum  et  partium  ge¬ 
nitalium  causa  essent  sympathiae  inter  organa  adeo  remota  obviae. 
Haec  assertio  a  notionibus  hodiernis  tantum  discrepat  ut  revera  tem¬ 
pus  et  oleum  frustra  consumeremus  in  hujus  opinionis  refutationem. 
Miramur  quod  Rega,  dormitantis  Galeni  sententiam  partim  secu¬ 
tus,  addiderit  :  «  Necessitate  legis  mechanicae  hydraulicae  sequitur, 
»  fluida  in  cursu  suo  impedita  majori  vi  et  copia  in  alias  partes 
»  debere  proruere  » .  (2)  Tam  spissas  derelinquamus  tenebras ,  ad 
minus  obscura  progrediamur. 

Auctores  sympathiarum  causam  membranarum  continuitati  ad~ 
scribentes ,  argumenta  varia  afferunt,  quibus  adjuvantibus,  theoriam 
primitus  admodum  arridentem,  sed  hodie  jure  ac  merito  derelie- 

[1)  Vide  Dictiounaire  des  Sciences  Medicales,  article  Sympathies. 

(2)  Rega  ,  1.  C.,  pag.  24  sq. 

tam  f  stabilire  cupiunt.  Ad  auxilium  vocant  structuram  anatomicam 
et  opera  Baglmi  (i),  Bonnii  (2)  et  Xaverii  Bichati  (3)  perscrutan¬ 
tes,  rationes  plus  minusve  speciosas  adducunt  ;  quibus  faventibus, 
ad  veritatem  propius  accedisse  revera  videntur.  Membranae  mucosae, 
v.  c.  aiunt,  glandulis  mucum  secernentibus  instructae,  arctissime 
cum  cuti ,  cum  qua  plurimum  conveniunt,  cohaerent.  Harum  mem¬ 
branarum  una  portio  os  atque  fauces,  Tubam  Eustachii  et  fistulam 
spiritalem ,  ductus  glandularum  excretorios  et  viscerum  in  intestinis 
obvenientium  permeat  et  rursus  per  anum  evadens  ,  cuti  denuo  an¬ 
nectitur.  Altera  pars  vias  obvestit  genitales  et  uropoieticas,  et  in  fe¬ 
minis  ad  tubas  usque  uterinas ,  ubi  membranae  mucosae  et  serosae 
confunduntur ,  tendit.  Nonne  igitur,  dicunt,  continuitatis  causa, 
uvulae  titillatione  commovetur  vomitus  ?  Nonne ,  eamdem  ob  cau¬ 
sam,  vermibus  in  intestinis  nidulantibus,  percipitur  narium  pruritus? 
Nonne  addunt  eodem  aegre  afficiuntur  modo  qui  calculum  gerunt 
in  vesica  urinaria ,  quum  glandis  penis  titillatione  praemonentur  de 
affectione  horrenda  chirurgiae  auxilium  serius  vel  ocius  requirente? 
Nos,  eorum  sententiam  amplectentes  addere  possemus  :  una  pars, 
punctum  unum  tantum  obvenit  in  corpore  humano  ubi  mucosae  et 
membranae  serosae  coeunt ,  ut  supra  vidimus ,  ita  explicamus  ,  cur, 
post  laesiones  uteri  tam  saepe  reperiamus  peritonitidem.  Sed  multum 
abest  ut  talia  phaenomena  tali  membranarum  adscribamus  conti- 

(1)  Op.  citat,  de  fibra  inotrice.  Gap.  IX  et  X. 

(2)  Ce  continuitate  membranarum  Lugd.  Bat.  1765. 

(5)  Traite  des  membranes  en  generat  et  des  diverses  membranes  en  particu-- 
lier.  Paris,  an  VIII, — 1799. 

imitati.  In  morbis  praelatis  partes  dolentes  membrani  rnucos&  com¬ 
muni  revera  junguntur,  sed  petimus  cur  partes  intermediae,  quas 
idem  eflbrmat  textus  illaesae  remanent.  2.0  Petimus  cur  inter  or¬ 
gana  quce  ceteroquin  nulla  vinciuntur  continuitate,  sympathia  saepius 
animadvertatur;  detur  v.  c.  nobis  ratio,  continuitatis  explicationis 
ope,  doloris  illius  peculiaris  ad  scapulam  dextram  percepti  dolente 
glandula  hepatica;  quo  sympathico  afficitur  modo  hepar  post  ence¬ 
phali  laesiones  a  causa  externa  illatas  ?  3.°  Cur  spasmodice  afficitur 
diaphragma  in  herniis  incarceralis.  4-°  Denique,  si  continuitate  sym¬ 
pathia  explicanda  venit,  irritata  membrana  conjunctiva,  quare  non 
afficitur  pituituria?  Quidquid  sit,  quamvis  supra  dicta  sufficienter 
nobis  probare  videantur  solani  continuitatem  nullo  modo  concur¬ 
rere  posse  ad  sympathiam  promovendam  ,  sequens  ,  adhuc  adde¬ 
mus  experimentum  a  celeberrimo  Bichato  tentatum  quo  nostram 
ulterius  firmabimus  refutationem  :  praecidit  clarissimus  ille  physio- 
logus  oesophagum  cani ,  in  amphitheatro  allato ,  brevi  postea  irri¬ 
tavit  uvulam  et  vomitus ,  ut  antea  ,  hujus  organi  titillatione  com¬ 
movit  (1).  Si  igitur,  intercepta  continuitate  ,  non  idcirco  tollatur 
sympathia,  qusenam  sit  exinde  deducenda  conclusio,  omnibus  patet. 
Respondimus  igitur  cum  auctore  Monfalcon  :  Udtat  acluel  de  la 
sdence  physiologicus  ne  permet  pas  de  croire  que  les  membranes 
soient  les  agens  des  sympathies ;  Baglivi  pouvait  le  faire ,  lui  qui 
faisait  venir  tous  les  tissus  du  cerveau .  Mais  aujourdlhui  que  leurs 
especes  soni parfaitement  connues,  on  connaitmieux  leurs  fonctions  (2). 


(1)  Bichat ,  Anat.  generale,  tom.  I,  pag.  192. 

(2)  Dictionnaire  des  Sciences  rmklicales,  article  cilcJ.  Legitnu*  etiam  apud  Adelon , 

Quidam  sympathiarum  continuitati  junxerunt  quid  locum  habet 
quum  irritantur  orificia  et  ita  simul  afficiuntur  glandulae.  Nomen 
advocantes  Bichati ,  dicunt  alicujus  glandulae  actionem  adaugeri, 
irritato  canalis  secretorii  orificio.  Bene  quidem  dicunt,  sed  non  sym¬ 
pathico  modo  peragitur  hocce  phaenomenon.  Cur  iidem  auctores 
alicujus  musculi  contractiones  sympathiae  non  adscribunt  quum  irri¬ 
tantur  rami  omnes  solius  trunci  nervosi  eumdem  ineuntis  musculum  ? 

Sunt  auctores  alii,  inter  quos  summus  Bordeu  annumerandus  ob¬ 
venit,  qui  asserunt  omnem  sympathiam  telae  cellularis  continuitati 
adscribendam  esse.  Haec  theoria  pariter  rejicienda.  Hodie  non  cre¬ 
ditur  telam  cellularem  esse  mobilem  sensilemque. 

Physiologi  in  hoc  textu  dilatationes  et  constrictiones,  quibus  hu¬ 
mores  ,  hujus  telae  adimplentes  cellulas  ,  in  varios  propulsentur 
sensus,  ulterius  nos  admittunt.  Haecce  theoria,  in  qua  denuo  leges 
mechanicae  primas  agunt  partes  vitae  legibus  et  notionibus  hodiernis 
tantum  adversatur,  ut  nos  ulterius  retinere  non  queat. 

Post  telam  cellularem  veniunt  vasa.  Qui  partibus  illis  organismi 
nostri  sympathiae  causam  relerunt,  inter  innumera  claudicantia 
argumenta ,  sequentia  proponunt  :  Si  obstipatione ,  obstructione  , 
constrictione,  vasorum  lumina  obturantur,  humores  ibi  stagnant  et 
ita  sympathico  motu  in  aliis  locis  accumulantur  ;  2.0  hanc  origi- 


Physiologie  de  1’homme,  torn.  iv,  pag.  34g  :  .Est-il  possible  aujourcThui  iVad- 
mettre  que  les  sympathies  soient  etablies  par  le  moyen  des  rnembranes  ?  Ces  mem- 
branes  soni  des  organes  tres  -  divers  par  Ia  structure ,  Ia  vitalite  ;  elles  forment 
nutant  cl' organes  isoles ,  distincls  ;  et  Von  ne  peut  leur  rapporter  Vaccomplissement 
cVun  usage  aussi  special  qu’est  celui  quon  leur  attribue ,  elc. 

nem  oedema  apud  gravidas  agnoscit  et  varicosi  venarum  artuum  in¬ 
feriorum  tumores;  3.a  ab  obstructo  liene  nascitur  Haematemesis  ; 
4*°  rubor  et  tumor  faciei  ,  ea  de  causa  sympathica  colli  tumores 
comitantur;  5.°  inguen  tumet  iis  qui  diutius  balneo  tepido  insident, 
etc.,  etc.  Heec  omnia,  ut  cuique  patet,  ad  sympathias  referri  ne¬ 
queunt,  iliisque  oppugnandis  non  detinebimur. 

Ab  organorum  vicinitate  phaenomena  sympathica  petierunt  scrip¬ 
tores  alii,  inter  quos  celeberrimus  Hunterus  praesertim  est  annume¬ 
randus.  Sunt  revera  saepissime  condolentia  varia  organa  contigua ; 
sed  etiam  contrarium  animadvertitur.  Hinc  ,  ni  fallimur  ,  horum 
auctorum  erroris  fons.  Partes  quam  maxime  remotas  modo  sympa¬ 
thico  simul  affectas  quam  saepe  reperierunt,  quod  ratione  quavis  fi) 
explicare  conati  sunt.  Nunc  vicinis  et  quidem  contiguis  organis 
condolentibus,  compassionis  causam  organorum  vicinitas  necessario 
adjuvavit.  Si  lector  ulteriora ,  quoad  hanc  refutationem  requirat, 


(i)  Hallerus,  ne  forsitan  in  errorem  incidat,  sympathiae  phaenomena  in  sex 
classes  divisit.  «  Unde,  ait,  consensus  partium  adeo  in  praxi  medica  celebres? 
»  i.#  Aliquos  adparet  ad  vasorum  sanguineorum  conjunctiones  perlinere,  quibus 
»  fit,  ut  repulsus  ab  aliqua  sanguis  gravior  alteri  incumbat  quae  communi  a 
»  trunco  sua  vasa  habet.  2.0  Consensus  oritur  ex  simili  duarum  partium  fa- 
»  brica,  qua  fit  ut  ex  iisdem  causis  in  corpore  natis  similia  utraque  patiantur. 
»  3.°  In  continuitate  membranarum,  unde  pruritus  in  glande  penis  a  calculo,  etc. 
»  4.°  E  nervis  ipsis  eorumque  anastomosibus.  5.°  E  sensorio  communi  ,  ipsoque 
»  nervorum  principio  ,  quod  manifectum  faciunt  convulsiones  latae  sparsae  ab 
»  irritatione  nervi  unici  :  epilepsiae  universales  a  vitio  topico.  6.e  E  continuitate 
»  telae  cellularis.  »  Vide  Hallery  primae  Lineae  physiologica,  pag.  217. 

Adelonii  (i)  et  physiologi  Roux  adeat  opera.  (2) 

Quidquid  sit,  transmittuntur  profecto  sympathiae  uno  aliove  or¬ 
ganorum  systemate  :  laeditur  pars  quaedam  et  subito  pars  alia  rb- 
mola ,  diversam  in  organismo  perficiens  actionem,  nullo  percepti¬ 
bili  nexu  cum  priori  parte  connexa,  aegre  afficitur.  Absque  ullo  dubio 
textus  ibi  adest  intermedius  ,  quo  juvante  ,  transfertur  ab  uno  ad 
aliud  organon  causa  morbosa.  Ouodnam  igitur  sympathiae  transmissae 
instrumentum. 

Auctores  varii,  uti  Wythius ,  Willisius  et  Vieussensius ,  qui  primi 
nervorum  distributionem  et  decursum  accuratius  ostenderunt  (3) 
deinde  C.  L.  Duverney  (4),  F.  Hoffmannus  (5),  Gregory ,  professor 
Edimburgensis  (6)  ,  Curtius  Sprengel  (7)  ,  nostrisque  temporibus 
Georget ,  Alibert ,  CJiaumeton ,  Broussais ,  Adelon  (8),  etc.,  systema 
nervosum  unicum  esse  sympathiae  instrumentum  sustinuerunt.  Nos 
quidem  eamdem  defendere  sententiam  suscipimus.  Systema  quidem 
nervosum  totum  efformat  continuum  cujus  partes  omnes  sibi  in¬ 
vicem  respondent.  Si  huic  opinioni  objectiones  variae  fuerunt  olim 

* 

(1)  L.  C.  pag.  324-325. 

(2)  Melanges  de  cliirnrgie,  Memoire  surdes  sympathies,  ad  buein  et  Diet.  des 
Scien.  medie.,  pag.  548,  tom.  liij. 

(3)  Portal ,  H  ist.  de  1’Anatomie  et  de  la  Chirnrgie,  tom.  ni,  pag.  96,  5 9  ,  et 
tom.  iv,  p.  21. 

(4)  De  organo  auditus,  pag.  55,  58. 

(5)  Opuscul.  patliol.,  pag.  109  ,  5*9. 

(6)  Conspect.  medie,  thoor.  Kdinb,  1782,  in-8.w 

(7)  Pathol.  th.  I,  §  i56  sq. 

(8)  L.  C.  vol.  4,  55o  sq. 

oppositae,  causa  est  quod  multo  majus  actum  fuerit  de  mechanismo 
quo  transmittatur  sympathia,  quam  de  sympathiarum  instrumentis, 
jam  diu  systemati  nervoso  dicatis  (i).  Quod  ad  nos  attinet,  sequentia 
observamus  :  i.°  Nullus  consensus,  nullum  sympathiae  phaenomenon 
ulterius  percipitur,  compressis,  ligatis,  resecatis  partis  cujusdarn  ner¬ 
vis  ;  2.0  quo  plures  nervos  accipit  organon  aliquod,  eo  manifestiora 
ostendit  phaenomena  sympathica;  3.°  quo  sensiliores  sunt  individui  , 
eo,  ut  ita  dicamus  ,  sympathiarum  sunt  magis  capaces.  Nobis  for¬ 
sitan  objicietur  partes  obvenire  aliquas  in  corpore  humano  nervis 
omnino  carentes  et  exinde  sympathiae  transmissionem  per  nervos 
negabunt  aliqui;  an  haecce  objectio  refutatione  digna  sit  necne  dubi¬ 
tamus.  Nullam  in  organismo  nostro  dari  partem  viventem  nervis  to¬ 
tidem  orbatam  sustinemus.  Si  anatomico  scalpello  detegi  nequeunt, 
facta  pathologica,  quaestionis  de  qua  nunc  solutionem  praebent. 
Ex  inflammatione  v.  c.  textus  fibrosi  innumera  oriuntur  phaeno¬ 
mena  sympathica.  Ligamentorum  torsione  percipiuntur  dolores  acer¬ 
rimi.  Atqui  partes  omnes,  si  pilos  et  ungues  excipias,  sunt  sensiles; 
ergo  nulla  datur  pars  in  corpore  vivo  nervis  orbata;  ergo  sunt  om¬ 
nes  sympathia  capaces. 

Ad  nostrae  theoiiae  nodum  transeamus.  Systema  nerveurn  sym¬ 
pathiam  tantum  duplici  modo  producere  valet  :  vel  ex  anastomosi¬ 
bus  trunci  nervei  illam  exercent,  vel  nervi  sunt  alicujus  principii 
ad  cerebrum  conductores,  unde  in  unam  aliamve  partem  repercu¬ 
tiuntur.  Idem  dicit  Cl.  Adelon  ut  sequentibus  videri  est :  Le  systeme 
nerveux  ne  peut  etablir  les  liens  sympathiques  que  de  deux  manieres , 


(j)  Adelon,  L.  C. ,  vol.  IV.,  pag.  353  et  sq. 

ou  parce  que  les  parties  qui  sympathisent  re  calvent  des  ramlficaflons' 
des  merties  troncs  nerveuoc  ,  ou  sont  unies  par  des  anastomoses  ner- 
veuses  ;  ou’ parce  que  l’  irradiatlon  ne  rv  eu  se  qui  emane  de  l' une  des 
parties,  va  aboutir  dabor d  au  centre  cdrebral ,  doli  elle  est  ensuite 
rejlechie  dans  tout.es  1 es  dependances  du  sy sterne,  de  telle  maniere 
rependant  que  certalns  organes  sont  plus  que  d  au  tres  modifi.es  par 
cette  rejlexlon.  (i)  Priorem  sententiam  a  Boerhaavio ,  Rega ,  Vieus - 
sensio  atque  Mortonio  admissam  non  accipimus,  sequentibus  innixi 
argumentis  :  i.°  Cur  non  est  sympathia  mutua;  2.0  cur,  trunco 
laeso,  omnes  ramuli  simul  non  afficiuntur;  3.°  plures  partes  saepe 
condolent,  quamvis  in  illis  nulla  nervorum  reperiatur  communicatio  ; 
4-°  saepius  abest  sympathia  inter  organa  innumeris  connexa  nervo¬ 
rum  anastomosibus;  5.°  denique,  omnis  sympathia,  quoad  irritatio¬ 
nem  qua  producitur,  aliquid  speciale  requirit. 

Maximum  sympathiarum  numerum  mediante  cerebro  conceden¬ 
dum  esse  credimus.  Eamdem  defenderunt  sententiam,  inter  veteres, 
Willisius ,  Ettmuller ,  Bell,  Perrault ,  Astrue ,  etc. ,  et  inter  scrip¬ 
tores  hodiernos,  eadem  docent  iere  omnes  physiologi.  Nervorum 
ope  impressio  morbosa  ab  organo,  quacumque  causa  irritato  ,  trans¬ 
fertur  ad  Encephalon  quod  subito,  quasi  fluidi  galvanici  aut  elec- 


(1)  Addit  Adelon ,  L.  C. ,  pag.  355.  Eamdem  quam  TVythius  defendem  opinio¬ 
nem  :  La  naissance  des  nerfs  dhui  nreme  tronc  ,  ou  leur  union  par  des  anas¬ 
tomoses  est  une  chose  illusoire  ,  car  les  plus  petits  file ts  ne  se  communiquent  pas , 
il  n'y  a  que  rapprochement  entr'eux  ;  et  si  ce  rapprochement  suffit  pour  produire 
des  sympathies  ,  commenl  concevoir  pourquoi  il  n’en  existe  pas  davantage ,  et 
pourquoi  il  ne  surdent  pas  pour  la  moindre  cause  des  troubles  plus  nombreux  ? 

Irici  velocitate,  in  lotum  systema  reagens,  hancce  corporis  partem 
afficit  cujus  sensibilitas  seu  potius  susceptibilitas  cum  modo  atque 
reactionis  vi,  a  centro  sentiente  exercendae  conveniunt  (i ).  Sequen¬ 
tem  igitur  CL  Broussaii  admittimus  atque  defendere  suscipimus  pro¬ 
positionem  :  Lorsque  Virritation  predomine  dans  Ies  vis  ceres ,  /es 
nerfs  ganglionaires  la  font  rejluer  dans  lappareil  de  relation  par  Ies 
nerfs  cerebraux  avec  lesquels  iis  sont  en  communication  dans  ces 
mSrnes  viscer  es ,  et  la  volonte  riest  pas  plus  Jibre  de  refuser  cette 
irritation  que  de  reprendre  celles  quelle  a  versee  dans  les  visceres  (a). 

Quis  enim  negare  posset  quam  plurimum  pendere  nervorum  sym¬ 
pathiam  ab  ipsius  sensorii  communis  renixu,  ut  CL  Soernmeringius 
habet  (3);  cum  istis  animalibus,  apud  quae  maxime  viget  ence- 
phali  actio,  maximum  quoque  sit  inter  nervos  commercium.  Quam¬ 
vis  enim  nerveae  fibrillae  separatim  decurrunt,  neque,  uti  vasa,  una 
ex  alia  proficiscuntur  ;  in  plexibus  tamen  et  gangliis  intime  com¬ 
misceri  easdem  praesertim  Soemmeringii  (4)  et  Zinnii  argumentis 
convictus  persuasum  habeo,  nec  profecto  video;  quid  inde  in  moti¬ 
bus  et  sensationibus  confusionis  oriretur,  quod  Whyttius  metuit  (5). 


(1)  Adelon ,  L.  C. ,  vol.  iv  ,  pag.  553. 

(2)  Hancce,  vice  versa,  tuemur  sententiam  r  Les  nerfs  ganglionaires  reciieil- 
lent  Vinfluence  stimulante  des  nerfs  cerebraux ,  et  la  font  servir  aux  mouvemens 
independans  du  centre  de  perception.  A  ussi  la  volonte  ne  peut-elle  re  lirer  ni 
merne  retenir  la  stimulation  qidelle  leur  a  fait  parvenir  par  Vexercice  des  fone- 
tions  de  relation.  ( Prop.  XXXII  ,  XXX.  ) 

(5)  De  corp.  human.  fabric.  I,  IV,  §§  90,  $4. 

(4)  L.  C.  §  181. 

(5)  Mdmoires  de  PAcad^mie  de  Berlin  ,  vol.  ix. 

Ea  profecto  est  ratio  cur  sympathia  sequatur  rationem  incitationis, 
tum  totius  organismi ,  Ium  praesertim  alius  organi.  Quo  verum  ve¬ 
hementius  agit  pars  quaedam  in  encephalon ,  eo  magis  reagit  cere¬ 
brum  in  omnes  corporis  partes  quas  simul  afficit,  dum  saepius  tamen 
organon  unum  sympathice  laedat.  Accedat  v.  c.  stimulus  vehemens, 
mediante  cerebro,  lotam  perturbabit  oeconomiam.  Cujus  si  queris  ex¬ 
emplum,  en  irati  imaginem  :  flagrant  et  micant  oculi,  multus  ore 
toto  rubor,  exaestuante  ab  imis  praecordiis  sanguine;  labia  quatiun¬ 
tur,  dentes  comprimuntur,  horrent,  ac  subriguntur  capilli ,  spiritus 
coactus  et  stridens,  articulorum  se  ipsos  torquentium  sonus;  gemi¬ 
tus  mugitusque  et  parum  explanatis  vocibus  sermo  praeruptus,  et 
complosae  saepius  manus,  et  pulsata  humus  pedibus,  et  totum  con¬ 
citum  corpus  :  faeda  visu  et  horrenda  facies  (i).  Quam  facillime  nunc 
concipitur  quod  affectio  morbifica  intensa  intensissima  producat 
symptomata  sympathica. 

Ut  nostram  alterius  dilucidemus  opinionem,  sequentia  proponi¬ 
mus  :  i.°  spirandi  necessitas  manifeste  percipitur  ab  encephalo, 
quod ,  percepta  spiritus  hauriendi  sensatione ,  musculis  motus  res¬ 
piratorios  imperat;  2.0  nonne  res  eodem  modo  sese  habent,  quum, 
irritata  membrana  mucosa  pulmonali  seu  nasali,  tussis  seu  sternu¬ 
tatio  obveniunt  ?  3.°  adsit  animae  defectio  ,  suas  cor  sistat  contrac¬ 
tiones,  aqua  vultum  superjecti  et  salis  ammoniaci  aspiratione  sti¬ 
mulantur  cutis  seu  membranae  pituitariae  nervi,  percipit  transmissam 
cerebrum  irritationem ,  quod ,  subito  reagens  in  totum  systema  ner- 


(1)  Seneca  ,  de  ira  lib.  I,  cap.  I. 

veum,  nervos  cordis  vivificat  et  denuo  circulationis  centrum  in  ac¬ 
tum  ducit ;  4-°  quis  negabit  affectionem  sympathicam  alicujus 
organi  paris  unius  lateris  ad  organon  par  alterius  corporis  lateris 
mediante  cerebro  non  esse  transmissam?  etc.  etc. 

Hae  nobis  sufficiant.  Sympathias,  mediante  cerebro,  locum  ha¬ 
bere  arbitramur. Encephalon,  transmissa  ab  organo  quodam  impres¬ 
sione  percepti  ,  in  hoc  ce  illudve  reagit  organon ,  cujus  susceptibi- 
litas  cum  reactione  speciali  sensorii  communis  quadrat.  Nonne  prae¬ 
latam  confirmat  opinionem  phaenomenorum  sympathicorum  diver¬ 
sitas  in  variis  individuis  ?  Fatendum  est  intimam  sympathiarum  co¬ 
gnitionem  exactam  ipsius  vitae  notionem  esse  requisituram,  quae 
quidem  clara  vis  vitalis  idea  ,  cum  sensibus  arripi  nequeat ,  latuit 
hucusque  et  in  aeternum  forte  latebit  :  proinde  a  posteriori,  minime 
vero  a  priori  hac  de  re  nobis  disserere  licet. 

Immortalis  Bichatus ,  rei  medicae  hodiernae  lux,  sui  saeculi  ana- 
tomiae  et  physiologiae  illustre  decus,  cui  enim  tanta  circa  organo¬ 
rum  structuram  intimam  eorumque  functionum  inventa  tribuenda 
esse  nemo  ignorat ,  demonstravit  singulum  systema  speciali  sua  sen- 
sibilitatis  gaudere  dosi.  Quod  observatio  omnino  evincit.  Nonne 
reactio  sympathica  fere  semper  in  aliquibus  ejusdem  systematis 
punctis  sese  manifestat ,  in  quo  systemate  pars  aliqua  primitus  seu 
active,  ut  verbis  utar  Tissoti ,  laesa  fuit?  Quot  facta  hancce  veri¬ 
tatem  luculenter  probant!  Sic,  mucosa  aegre  affecta,  alia  ejusdem 
naturae  membranae  pars  mox  saepius  condolet.  Res  sit  in  exemplo : 
inflammato  ventriculo  ,  pharinx,  intestina  crassa  simul  aegre  afficiun¬ 
tur  ;  catharrus  vesicalis  pulmonali  catharro  succedit ;  vasa  et  glan- 

dulce  lympathicae  perceptibili  modo  aliquando  condolent :  rem  af¬ 
firmante  Willisio  ,  colli  et  aurium  glandulae  tumescentes  fuerunt 
inventae  apud  individuum  jam  &  plurimis  annis  hernia  inguinali 
laborantem.  Compressis  glandulis  inguinalibus  colli  et  aurium  glan¬ 
dulis  sympathice  condoluisse  autumavit  praecitatus  auctor.  Th. 
Bartolin  et  Ledran  similia  relerunt.  Quidquid  sit ,  glandulas  colli 
tumescere  compertum  habemus  in  individuis  tabe  mesenterica  et 
phtisi  tuberculosa  affectis. 

Proprietates  vitales  in  organis  similibus,  ad  eamdem  functionem 
peragendam  concurrentibus ,  aequaliter  absque  ullo  dubio  distri¬ 
buuntur.  Eam  ob  causam  oculo  uno  aegre  affecto  ,  alter  serius  vel 
ocius  condolet  (amaurosis,  cataracta);  renes,  testiculi  similia  prae¬ 
bent  exempla.  Quis  mammarum  et  uteri  sympathias  ignorat  ?  Ti¬ 
tillatione  clitoridis  nonne  indurescunt  mammarum  papillae  et  vice 
versa?  Attamen  quo  magis  proprietates  vitales  in  organo  vigent, 
eo  sympathicorum  phaenomenorum  magis  est  capax.  Sic  affectio 
gastrica  concomittatur  pneumonia  apud  hunc  quum  jam  praedipositi 
ad  inflammationem  pulmones  exstant ;  dum  apud  illum,  priori  V.  C. 
juniorem,  cum  gastritide  simul  obveniunt  convulsiones,  hydroce- 
phalusve.  Adsint  tandem  individui  duo,  ejusdem  aetatis,  eodem  si¬ 
mul  affecti  morbo ,  quantum  discrepabunt  sympathiae  respectu  ha¬ 
bito  ad  sexum,  temperamentum,  consuetudinem,  etc. 

Nosmet  ipsi  nonne  viam  a  naturi  prolatam  sequimur,  quum  re¬ 
mediis  utimur  epipasticis,  ad  irritationem  ab  uno  in  aliud  punctum 
transferendam?  Nonne  quam  facillime  rationem  nobis  nunc  reddere 
possumus  cur  opiniones,  quoad  visicantium  applicationem  tantum 

discrepent?  Yesicantia,  ni  fallimur,  felicem  tantum  productura  sunt 
effectum  ,  quum  in  loco  ubi  apponuntur  majorem  inflammationis 
incitant  gradum  quam  ille  in  parte  laesa  obvius.  Inde  patet  mullis 
in  casibus  antiplogisticorum  utilitas,  antequam  vesicantibus  utamur. 
Remedia  epispastica  nostram  ulterius  corroborant  opinionem  quoad 
actionem  cerebri  in  transmittendas  sympathias;  quoniam  encephalo, 
idiopathice  seu  sympathice  admodum  inflammato,  vesicantia  nul¬ 
lam  in  cute  peragere  queant  actionem  et  ita  frustra  applicentur. 
Nostram  tandem  firmant  opinionem  motus  a  foeto  in  utero  materno 
peracti ,  qui  motus ,  ut  recte  observat  Bichatus ,  non  foetus  volon- 
tati  sed  visceribus  in  cerebrum  reagentibus  adscribendi  sunt  hanc 
nostram  opinionem  de  sympathiae  productione  ,  plurimis  aliis  ejus¬ 
dem  generis  argumentis  stabilire  res  non  esset  difficilis,  ni  id  et 
temporis  angustia  et  dissertationis  Academicae  limites  impedirent. 


TANTUM. 

THESES. 


I.  Quicumque  alvos  habent  humidas,  ii  quidem  si  juvenes  sunt  melius  degunt , 
quam  qui  siccas  habent.  At  in  senectute  pejus  degunt,  cum  ipsis  senescenti¬ 
bus  fere  resiccentur.  Hippocrates,  Aphor.  5,  lib.  ii,  sect.  ii, 

II.  Autumnus  tabidis  malus.  Aphor.  10,  sect.  iii. 

III.  Somnus,  vigilia,  utraque  modum  excedentia  , malum  denuntiant.  §  ii  Aphor.  3. 

IV.  Quae  ex  longo  temporis  intervallo  assueta  sunt,  quamvis  deteriora,  insuetis 
minus  molesta  esse  solent.  Quare  ad  insolita  etiam  facienda  mutatio.  §n  Aphor.  5o. 

V.  Si  cui  sine  febre,  cibi  fastidium,  oris  ventriculi  morsus,  tenebricosa  vertigo 
contigerit,  et  os  amarum  fuerit,  haec  necessariam  esse  per  superiora  purgatio¬ 
nem  indicant.  §  n  Aphor.  4q. 

VI.  Inflammationes  intermittentes  specificas  existere  autumamus. 

VII.  Stimulis  aromaticis  aut  volatilibus  dolores  ad  partum  excitare  velle,  quando 
post  debitum  vigorem  penitus  cessarunt,  ineptum  est. 

VIII.  Sequentem  in  genere  non  admittimus  scriptoris  angli  Blake  propositionem  : 
Nunquam  ligatura  constringatur  funiculus  ombilicalis,  antequam  in  liocce  funi¬ 
culo  sponte  cessaverit  sanguinis  circulatio,  id  est,  antequam  neonati  fletus  audiantur. 

IX.  Sequentes  pariter  rejicimus  Hippocratis  Aphorismos  :  «  Mares  uteri  dextra 
parte,  fseminge  sinistra  magis  gestantur.  »  §  Vii  Aphor.  48. 

X.  Ut  secundariae  excidant,  sternutatorio  naribus  opposito,  eas  et  os  comprimito. 
§  v  Aphor.  49. 

XI.  Nobis  gastro-hysterotomia  synchondrotomise  praeferenda  videtur. 

XII.  Convulsiones  et  haemorragiae ,  quoad  curam,  admodum  sunt  diversae,  quum 
ante  partum,  partus  tempore,  vel  jam  nato  infante,  obveniunt. 

XIII.  Vectis  docta  manu  ductus  aureum  est  instrumentum. 

XIV.  Nigredinem  cutis  iEthiopum  non  ab  ardore  solari  pendere  credimus. 

XV.  Ille  profecto  laudabilior  chirurgus  ,  qui  minimo  instrumentorum  apparatu 
et  indiget  et  utitur. 

XVI.  Si  hernia  incarcerata,  viginti  qua  tuor  horis  elapsis,  nec  medicaminibus,  nec 
taxi  solvi  potuit,  stalirn  instituendam  esse  herniotomiam  sustinemus. 

XVII.  Sola  debilitas  non  est  conditio,  qua  chirurgus  ab  operationibus  graviori¬ 
bus  instituendis  abstineat. 

Vidi  nihilque  repeti  quod  §  56 
leg.  Acad.  adversetur  y 

